KOMISIJAS PAZIŅOJUMS Par jaunu pasažieru automobiļu reģistrācijas datu monitoringu un ziņošanu /* COM/2010/0657 galīgā redakcija */





[pic] | EIROPAS KOMISIJA | Briselē, 10.11.2010 COM(2010) 657 galīgā redakcija KOMISIJAS PAZIŅOJUMS Par jaunu pasažieru automobiļu reģistrācijas datu monitoringu un ziņošanu KOMISIJAS PAZIŅOJUMS Par jaunu pasažieru automobiļu reģistrācijas datu monitoringu un ziņošanu 1. Ievads Saskaņā ar 8. pantu Eiropas Parlamenta un Padomes 2009. gada 23. aprīļa Regulā (EK) Nr. 443/2009, ar ko, īstenojot daļu no Kopienas integrētās pieejas CO2 emisiju samazināšanai no vieglajiem transportlīdzekļiem, nosaka emisijas standartus jauniem vieglajiem automobiļiem[1], dalībvalstīm katru gadu jāreģistrē un jānosūta Komisijai noteikti dati par jauniem vieglajiem automobiļiem. Šie dati būs pamats, lai noteiktu īpatnējo CO2 emisiju mērķi jaunu vieglo automobiļu ražotājiem, un tos izmantos arī, lai novērtētu, vai ražotāji sasniedz šos mērķus. Lai nodrošinātu to datu konsekvenci, kas dalībvalstīm jānosūta, cik iespējams, ir jāsaskaņo noteikumi par šo datu vākšanu un ziņošanu. Šis paziņojums kopā ar Komisijas Regulu C(2010)7652 par jaunu vieglo automobiļu reģistrācijas datu monitoringu un ziņošanu saskaņā ar Eiropas Parlamenta un Padomes Regulu (EK) Nr. 443/2009 atvieglos datu vākšanu, iesniegšanu un novērtējumu, jo tajā paskaidrots, kā Komisija interpretē attiecīgos Regulas (EK) Nr. 443/2009 noteikumus, un sniedzot norādījumus dalībvalstīm par iesniedzamajiem datiem un izmantojamo formātu. Ad hoc tiks sniegti arī turpmāki norādījumi. 2. Dati 2.1. Datu avoti Galvenie avoti, kas dalībvalstīm jāizmanto datu vākšanai, ir atbilstības sertifikāti vai, ja transportlīdzekļa reģistrācijai šo avotu neizmanto, tad tipa apstiprinājuma dokumentācija. Tā kā tipa apstiprinājuma dokumentācijā var būt ietverti vērtību diapazoni, dalībvalstīm jānodrošina, ka dati, kas iegūti no tipa apstiprinājuma dokumentiem, saskan ar datiem, kas izriet no atbilstības sertifikāta. Jāatzīmē, ka reģistrācijas apliecība, kas paredzēta Padomes 1999. gada 29. aprīļa Direktīvā 1999/37/EK par transportlīdzekļu reģistrācijas dokumentiem[2], nevar aizstāt atbilstības sertifikātu, lai reģistrētu transportlīdzekli. Reģistrācijas apliecību izsniedz tikai pēc tam, kad transportlīdzeklis ir reģistrēts. 2.2. Ražotāju saraksts Dati par ražotāju ir jāuzrauga un jāreģistrē. Tādēļ ir svarīgi, lai ražotājs būtu skaidri identificēts[3] un atšķirams no automobiļa markas[4]. Tomēr ir skaidrs, ka kompetentās iestādes reģistrē ražotāja nosaukumu saskaņā ar valsts apzīmējumu atbilstības sertifikātā vai tipa apstiprinājuma dokumentos, tāpēc gadās gan atšķirīgi nosaukumi, gan to rakstība. Lai saskaņotu attiecīgo ražotāju identifikāciju, jāveido kopējs ražotāju nosaukumu un attiecīgo WMI ( World Manufacturer Identifier — Pasaules ražotāju identifikators) kodu saraksts, un dalībvalstīm jāizmanto šis saraksts par reģistrācijas pamatu, kā noteikts Regulas C(2010)7652 8. panta 2. punktā. Tā kā Regula (EK) Nr. 443/2009 attiecas uz ražotājiem ES un ārpus tās, nav pieņemama diferenciācija pēc ražotāja atrašanās vietas. Tomēr saskaņā ar Regulas C(2010)7652 7. pantu izņēmums ir, ja dati par atsevišķu transportlīdzekli pamatojas uz valsts tipa apstiprinājumu mazām sērijām vai individuālu tipa apstiprinājumu. Šādos gadījumos dalībvalstis neizmanto ražotāju nosaukumus, bet apzīmējumus, kas doti minētajā pantā. Ražotāju konsekventa identifikācija ir svarīga arī apvienošanai grupā (Regulas (EK) Nr. 443/2009 7. pants), kas ļauj ražotājiem sasniegt kopīgu īpatnējo emisiju mērķi. Tā kā apvienošanās laika gaitā var mainīties, jāsavāc dati par visiem ražotājiem, kas piedalās grupā. Grupas vidējās īpatnējās CO2 emisijas tiks aprēķinātas attiecībā uz visu ES. 2.3. Datu prasības Kompetentās iestādes dalībvalstīs ziņo par visiem datiem saskaņā ar Regulas (EK) Nr. 443/2009 II pielikumu. Ja avotā, ko izmanto par pamatu reģistrācijai, trūkst attiecīgu datu, kompetentās iestādes ražotājiem pieprasa pabeigt datu kopu. Kompetentās iestādes ir atbildīgas par to, lai reģistrācijas brīdī būtu sniegti visi attiecīgie dati. Transportlīdzekļiem, uz ko attiecas valsts tipa apstiprinājums mazām sērijām vai individuāls tipa apstiprinājums, ir nepieciešams tikai reģistrācijas numurs, pārējo informāciju var iesniegt brīvprātīgi. 2.4. Ziņošana par divu degvielu un pielāgojamas degvielas transportlīdzekļu reģistrāciju Rūpīgi jāseko tādu transportlīdzekļu ieviešanai tirgū, kam ir divu degvielu un pielāgojamas degvielas dzinēji un ko var darbināt ar alternatīvu degvielu, piemēram, ilgtspējīgu E85, biodīzeļdegvielu vai ūdeņradi, ko lieto papildus benzīnam un dīzeļdegvielai. Regula (EK) Nr. 443/2009 pašlaik neparedz visu alternatīvo degvielu monitoringu, ko izmanto šādiem transportlīdzekļiem, inter alia tāpēc, ka CO2 emisijas vēl netiek mērītas. Attiecībā uz etanola degvielu (E85), ko izmanto divu degvielu transportlīdzekļos, CO2 emisijas mēra, tomēr ir skaidrs, ka jāuzlabo metodika, kas noteikta minētās regulas 6. pantā, lai ņemtu vērā šo degvielu CO2 vērtību, lai atspoguļotu šādu transportlīdzekļu faktiskās īpatnējās CO2 emisijas. Tādēļ jāizstrādā jauna metodika, ar kuru var taisnīgi novērtēt CO2 ietaupījumu no divu degvielu un pielāgojamas degvielas transportlīdzekļiem, kas spēj darboties ar alternatīvām degvielām, piemēram, ilgtspējīgu E85, biodīzeļdegvielu vai ūdeņradi. Komisija Regulas (EK) Nr. 443/2009 pārskatīšanas ietvaros, ko plāno 2013. gada janvārī, sagatavos šādu metodiku faktisko īpatnējo CO2 emisiju aprēķināšanai no pielāgojamas degvielas un divu degvielu transportlīdzekļiem. Tā kā iepriekš nevar zināt, kuru degvielu faktiski izmantos divu degvielu un pielāgojamas degvielas transportlīdzekļi, metodikā būs jāņem vērā dažādu dalībvalstīs pārdoto degvielu pieejamība un īpašības. Dati par degvielas pārdošanu tiks sniegti pārskatā saskaņā ar Eiropas Parlamenta un Padomes Direktīvu 98/70/EK, kas attiecas uz benzīna un dīzeļdegvielu kvalitāti un ar ko groza Padomes Direktīvu 93/12/EEK[5]. Kamēr metodika nav ieviesta, ir jāpielāgo Direktīva 98/70/EK, lai dalībvalstis varētu ziņot datus par dažādu alternatīvo degvielu pārdošanu, kā prioritāti ietverot saskaņotus un precīzus datus par E85 pārdošanu saskaņā ar ilgtspējības kritērijiem, kas noteikti Eiropas Parlamenta un Padomes Direktīvā 2009/28/EK par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK[6], kā arī Direktīvā 98/70/EK. 3. DATU NOSūTīšANA Lai nodrošinātu savlaicīgu un efektīvu komunikāciju starp kompetentajām iestādēm, ražotājiem un Komisiju, ir ieteicams, ka kompetentās iestādes, kas izraudzītas saskaņā ar Regulas (EK) Nr. 443/2009 8. panta 7. punktu un kas atbild par datu nosūtīšanu, vismaz divas amatpersonas ieceļ par kontaktpersonām un informē Komisiju par to vārdu un kontaktinformāciju. Ierēdņiem jāpiereģistrējas Centrālajā datu krātuvē[7]. Lai iesniegtos datus uzskatītu par atbilstošiem nolūkā izpildīt ziņošanas saistības saskaņā ar Regulas (EK) Nr. 443/2009 8. pantu, dalībvalsts paziņo Komisijai, kad dati ir augšupielādēti centrālajā datu krātuvē, nosūtot e-pastu uz funkcionālo pastkastīti EC-CO2-LDV-IMPLEMENTATION@ec.europa.eu, un kopiju nosūta uz funkcionālo pastkastīti CO2-monitoring@eea.europa.eu. Datus glabās datubāzē, ko Komisijas vārdā pārvaldīs Eiropas Vides aģentūra. Datu bāzei ir jābūt publiski pieejamai ar interneta starpniecību. Lai nodrošinātu savlaicīgu datu pieejamību ražotājiem, dalībvalstis var nosūtīt pilnu datu kopu, kas attiecas uz katra kalendārā gada pirmajiem četriem mēnešiem, tiklīdz šie dati ir pieejami pagaidu formā. Jebkurā gadījumā dalībvalstīm jāapstiprina un jānosūta pilnīga informācija līdz katra kalendārā gada 28. februārim. Ja pagaidu dati tiks iesniegti pirms obligātā termiņa, Komisija centīsies provizoriski aprēķināt un darīt pieejamu attiecīgajiem ražotājiem jauno dalībvalstīs reģistrēto vieglo automobiļu skaitu un to īpatnējās CO2 emisijas. Jāatzīmē, ka Komisija neapstiprinās šos aprēķinus līdz datumam, kas noteikts Regulas (EK) Nr. 443/2009 8. panta 5. punktā. 3.1. Formāts Dati ir jānosūta, izmantojot divas atsevišķas .xml datnes, vienu monitoringa datiem un otru pilnai datu kopai, kā norādīts Komisijas Regulas (EK) Nr. 443/2009 II pielikumā. Xml datņu papildu specifikācijas tiks sniegtas pamatnostādnēs, ko publicēs internetā. 3.2 Pārbaude Datus un .xml kodējumu var neatkarīgi pārbaudīt katra dalībvalsts. Tomēr informācija teksta datnes formā tiks publicēta CIRCA tīmekļa vietnē[8], un pirms datu nosūtīšanas par attiecīgo pārskata gadu tā jāizmanto kvalitātes pārbaudei. 4. Vidējo īpatnējo emisiju aprēķins Lai ņemtu vērā pakāpeniski ieviešamo procentuālo apjomu kas norādīts Regulas (EK) Nr. 443/2009 4. pantā, un ko izmanto, lai aprēķinātu ražotāju (tostarp Regulas (EK) Nr. 443/2009 11. panta 1. un 4 punktā minēti ražotāju) vidējās īpatnējās CO2 emisijas, transportlīdzekļi jāatlasa saskaņā ar to īpatnējām CO2 emisijām. Tikai transportlīdzekļi ar mazākajām emisijām līdz attiecīgajiem procentiem, kas noteikti 4. pantā, tiks atlasīti vidējo īpatnējo emisiju aprēķinam. Attiecīgā gadījumā īpatnējās emisijas ir emisijas, kas samazinātas par 6. pantā norādīto procentuālo daļu un ekoinovāciju ietaupījumu, ko Komisija apstiprinājusi saskaņā ar 12. pantu un sīki izstrādātiem noteikumiem, kas jāpieņem. Aprēķinot vidējās īpatnējās CO2 emisijas, jāņem vērā transportlīdzekļi, kas ietilpst 5. pantā minētajā kategorijā. Konkrētāk — nosakot īpatnējās emisijas ar mērķi aprēķināt ražotāju vidējās īpatnējās CO2 emisijas, Komisija attiecīgos Regulas (EK) Nr. 443/2009 noteikumus piemēros šādā secībā: Transportlīdzekļu atlase aprēķinam a) 6. pants: par kalendārajiem gadiem līdz 2015. gadam un ieskaitot to, piemēro CO2 samazinājumu īpatnējām CO2 emisijām no pasažieru automobiļiem, kuri var darboties ar E85 degvielu, ja dalībvalsts atbilst prasībām, kas izklāstītas Regulas (EK) Nr. 443/2009 6. pantā; b) 12. pants saistībā ar 13. panta 3. punkta otro daļu: no īpatnējām emisijām atskaita ekoinovāciju ietaupījumu, kas sertificēts saskaņā ar sīki izstrādātiem noteikumiem, kas jāpieņem Komisijai; c) 4. pants: par kalendārajiem gadiem līdz 2014. gadam un ieskaitot to, jaunu vieglo automobiļu reģistrācija jāsakārto, vadoties no to CO2 emisijām, kas izriet no a) un b) apakšpunkta, un vidējo īpatnējo CO2 emisiju aprēķinā ietver tikai transportlīdzekļus ar zemākajiem rādītājiem līdz Regulas (EK) Nr. 443/2009 4. panta otrajā daļā norādītajiem procentiem; Vidējo īpatnējo CO 2 emisiju aprēķins d) 5. pants: par kalendārajiem gadiem līdz 2015. gadam un ieskaitot to, un automobiļiem, kuru īpatnējās CO2 emisijas nepārsniedz 50 g/km, šo automobiļu īpatnējās CO2 emisijas reizina ar attiecīgo koeficientu, kas noteikts Regulas (EK) Nr. 443/2009 5. pantā; e) 5. pants: par kalendārajiem gadiem līdz 2015. gadam un ieskaitot to, un automobiļiem, kuru īpatnējās CO2 emisijas nepārsniedz 50 g/km, šo automobiļu CO2 emisiju ietaupījumu, ko sniedz inovatīvas tehnoloģijas, reizina ar attiecīgo koeficientu, kas noteikts Regulas (EK) Nr. 443/2009 5. pantā; f) 12. pants saistībā ar 13. panta 3. punkta otro daļu: nosaka ekoinovācijas ietaupījumus, aprēķinot vidējo CO2 ietaupījumu ražotājam, pamatojoties uz atbilstības sertifikātā norādīto ietaupījumu visiem šā ražotāja atlasītajiem vieglajiem automobiļiem, ņemot vērā e) apakšpunktu. Transportlīdzekļiem, kas nav aprīkoti ar inovatīvām tehnoloģijām, CO2 ietaupījumu uzskata par 0 g/km. Ja ekoinovāciju ietaupījumi pārsniedz Regulas (EK) Nr. 443/2009 12. panta 1. punktā noteikto vērtību, tad piemēro 12. panta 1. punktā noteikto vērtību; g) aprēķina vidējās īpatnējās CO2 emisijas, ņemot vērā d) apakšpunktu un atņem vērtību, kas noteikta saskaņā ar f) apakšpunktu. Piemēram, ražotājam šādā situācijā Reģistrāciju skaits | Īpatnējās CO2 emisijas | Inovatīvo tehnoloģiju radītais CO2 ietaupījums | Superkredīta koeficients 2012. gadā | 2 | 45 | 2 | 3,5 | 10 | 51 | 4 | 1 | 53 | 131 | 0 | 1 | 10 | 160 | 10 | 1 | 28 | 200 | 20 | 1 | būs ekoinovācijas ietaupījums 2012. gadā (2*2*3,5 + 10*4) / (2*3,5 + 10 + 53) = 0,7714 2013. gadā (2*2*3,5 + 10*4 + 10*10) / (2*3,5 + 10 + 53 + 10) = 1,925 un tā vidējās īpatnējās CO2 emisijas būs 2012. gadā [(2*45*3,5 + 10*51 + 53*131) / 70] – 0,7714 = 110,2 2013. gadā [(2*45*3,5 + 10*51 + 53*131 + 10*160) / 80) – 1,925 = 115,175 4.4. Vidējās masas aprēķins Vidējās masas aprēķinā ar nolūku noteikt īpatnējo emisiju mērķi, izmantojot I pielikumā ražotājiem sniegto formulu, Komisija ņems vērā visus vieglos automobiļus, nepiemērojot Regulas (EK) Nr. 443/2009 4. un 5 panta noteikumus. 5. Apvienošanās grupā Saskaņā ar Regulas (EK) Nr. 443/2009 7. pantu ražotāji var apvienoties grupās. 7. panta 5. un 6. punktā norādītas divu veidu grupas. 7. panta 5. punkts attiecas uz atvērtām grupām, kurās apvienojas visi ražotāji, kas ietilpst vai neietilpst saistītu uzņēmumu grupā. Šīs grupas ir pieejamas visiem citiem ražotājiem, kas vēlas pievienoties grupai, ja ir izpildīti 7. panta 5. punkta nosacījumi. Grupas, ko veido ražotāji, kuri pieder saistītu uzņēmumu grupai, var uzskatīt par slēgtām grupām, un uz tām attiecas 7. panta 6. punkts. Ražotājiem, kas pieder saistītu uzņēmumu grupai, jāsasniedz individuāli mērķi, ja vien tie nepieder slēgtai grupai. Ražotājiem saskaņā ar Regulas C(2010)7652 9. pantu jāpierāda, ka tie atbilst slēgtas grupas veidošanas nosacījumiem, un jāiesniedz šī informācija, izmantojot funkcionālo pastkastīti EC-CO2-LDV-IMPLEMENTATION@ec.europa.eu . Gadu, kad par grupu tika paziņots, Komisija uzskatīs par pirmo gadu, kurā piemērojami nosacījumi par grupu. Pēdējais gads, kurā piemērojami nosacījumi par grupu, būs gads pirms gada, kurā tiek paziņots par vienošanos izbeigt apvienošanos grupā. [pic][pic][pic] [1] OV L 140, 5.6.2009., 1. lpp. [2] OV L 138, 1.6.1999., 57. lpp. [3] Atbilstības sertifikāta 0.5. ieraksts un Regulas 443/2009/EK 3. panta c) punkts: "ražotājs" ir persona vai organizācija, kas atbilstīgi Direktīvai 2007/46/EK atskaitās apstiprinātājai iestādei par visiem EK tipa apstiprināšanas procedūras aspektiem un par ražojumu atbilstības nodrošināšanu." [4] Atbilstības sertifikāta 0.1. ieraksts un Direktīvas 2007/46/EK I pielikums: "marka (izgatavotāja tirdzniecības nosaukums)". Lēmuma 1753/2000/EK 2. panta 6. punkts: "marka" ir izgatavotāja tirdzniecības nosaukums, un tā ir uzrādīta atbilstības sertifikātā un tipa apstiprinājuma dokumentos." [5] OV L 350, 28.12.1998., 58. lpp. [6] OV L 140, 5.6.2009., 16. lpp. [7] http://cdr.eionet.europa.eu/. [8] http://circa.europa.eu/Members/irc/env/gge_ldv/library.